
Editoryal 


Manggagawa, 
manguna 

sa pakikibaka 
para lubusang 
ihiwalay 

ang rehimeng 
Macapagal-Arroyo! 


pagdurusa ng mamamayan bunsod ng walang 
kapantay na pagpapakatuta at militarismo 
ng rehimeng Macapagal-Arroyo, palakas nang 
palakas ang sigaw ng malawak na sambayanan 
na patalsikin ang naghaharing reaksyunaryong 
rehimen. Ito ang angkop na kabayaran sa 
paglapastangan sa pambansang soberanya, todo- 
todong pagsusubasta ng pambansang patrimonya, 
pagkait sa makatarungang mga kahilingan ng mga 
manggagawa, magsasaka at iba pang aping sektor at 
napakatinding panunupil laluna sa kanayunan. 
Bunsod ng kanilang matinding pagkaapi at 
pagdurusa, tinitipon ngayon ng mamamayan ang 


S a harap ng lumalalang krisis panlipunan at 


Inilalathala ng Komite Sentral ng Partido Komunista ng Pilipinas 


isang makapangyarihang unos na nakatuon laban 
sa papet, bulok at mapaniil na rehimeng Macapagal- 
Arroyo. Ang unos na ito ay binubuo ng malawak na 
pwersang demokratiko at patriyotiko. Kinakabig nito 
ang parami nang paraming pwersa at mga indibidwal 
na nagreresulta sa antas-antas na pagkahiwalay ng 
naghaharing rehimen. 

Upang labanan at ganap na maihiwalay ang 
rehimeng Macapagal-Arroyo at biguin ang ambisyon 
nitong magtagal pa sa poder, kailangang buuin ang 
pinakamalawak na pagkakaisa ng sambayanang 
Pilipino. Tungkulin ng uring manggagawa na manguna 
rito. 


Tulad ng malawakan at militanteng pagtindig 
ng masang manggagawang Pilipino laban sa 


-É Bayan 


1 Editoryal: Manggagawa, manguna sa pakikibaka para 
lubusang ihiwalay ang rehimeng Macapagal-Arroyo! 


3 1902-30: Maningning na makauri at anti- 
imperyalistang kasaysayan ng kilusang paggawa sa 
Pilipinas 


5 DOLE Order 18-02: Pagtataguyod sa 
kontraktwalisasyon (6) Ang pang-aapi ng kontrak- 
twalisasyon sa mga manggagawa (6) Kontraktwalisasyon 
sa SM 


7 Mga anti-manggagawang desisyon ng Korte Suprema 
(9) Lumalalang disempleyo 


9 Panghihimasok ng militar ng US 
11 Pandarambong ng mga Marcos, ibinabaon na sa limot 


12 Mga ulat-koresponsal (12) Kumpanya pinarusahan, 
pulis inambus sa Agusan del Norte (12) HSL: 
Nagpupugay sa mga tagumpay (13) Mga paglabag 

sa karapatang-tao, lumalala sa ilalim ng rehimeng 
Macapagal-Arroyo 


14 Desperadong pag-atake ng Israel sa Palestine (15) 
Walang pakundangang terorismo ng Israel sa Palestine 
(16) Kinukundena ng buong mundo ang panibagong 
pananalakay ng Israel sa Palestine 


kolonyalismong US noong unang bahagi ng siglo 
1900, kinakailangang malawakang kumilos ngayon 
ang mga manggagawang Pilipino upang biguin ang 
balak ng US na maglunsad ng mas malaking digma 
sa Pilipinas. Kailangang matamang subaybayan, 
batikusin, tutulan at pigilan ang bawat mapanghimasok 
na hakbang ng imperyalismong US kasabwat ng 
papet na rehimen, at walang-pagod na labanan ang 
balak nitong palawakin ang armadong agresyon sa 
bansa. 


Kailangang manguna ang uring manggagawa sa 
paglalantad at paglaban sa sabwatan nina Bush at 
Macapagal-Arroyo na gawing target ng pinagsamang 
operasyon ng mga tropang Amerikano at AFP ang 
rebolusyonaryong kilusan at ang nakikibakang 
mamamayan. Magkagayon man, dapat manguna 
ang proletaryong Pilipino sa paglulunsad ng digma 
ng pambansang pagpapalaya para patalsikin ang 
mananakop na tropang Amerikano. 


Kailangang ubos-kayang labanan ng mga 
manggagawa ang rehimeng Macapagal-Arroyo dahil 
sa pang-aapi nito sa masang manggagawa. Ang 
rehimen ay di mapasusubaliang pangunahing kaaway 
sa uri at kaaway ng sambayanang Pilipino. Ang 
todo-todong pagtataguyod nito sa imperyalistang 
“globalisasyon” ang pangunahing ugat ng laganap 
na kawalan ng trabaho, mapang-aliping sahod, 
malahayop na kalagayan sa paggawa, ng kadusta- 
dustang pamumuhay ng mga manggagawa at kanilang 
mga pamilya at ng sistematikong pag-atake sa mga 
karapatan at benepisyo na ilang dekadang ipinaglaban 
ng kilusang paggawa. 

Bilang pagtaguyod sa kagalingan ng masang 
manggagawa, hindi dapat lubayan ang pagsusulong 
ng makatarungang pakikibaka para sa P125 dagdag sa 
sahod at laban sa sobra-sobrang pagtataas sa presyo 
ng langis, kuryente at tubig. 

Dapat din nilang puspusang labanan ang mga 
bagong batas at patakaran na ibayong umaatake sa 
karapatan sa seguridad sa trabaho at nagpapatibay 
sa labor-only contracting at mga katulad nitong 
mapagsamantala at mapanupil na kalakaran. Kailangan 
din nilang ilantad ang tumitinding panunupil at 
pagsikil sa kanilang mga karapatan at magpatibay ng 
hanay upang labanan ito. 

Kailangang puspusang ilantad at labanan ng 
masang manggagawa ang malalang korapsyon na 


Abril 2002 . ANG BAYAN 


tagus-tagusan sa burukrasyang sibil at militar at 
sa walang habag na panunupil sa makatarungang 
paglaban ng mamamayan. Dapat ipadama ng uring 
manggagawa ang tindi ng kanilang galit sa talamak na 
burukratikong korapsyon at pagpapakasasa sa luho at 
pribilehiyo na pinaiiral ng rehimen sa harap ng walang 
katumbas na paghihirap ng mamamayan. 

Dapat ding patuloy na manguna ang uring 
manggagawa sa paglulunsad ng kolektibong mga 
pagkilos para mariing kundenahin ang malawak at 
matinding mga kampanyang mapanupil sa kanayunan 
at kalunsuran na bumibiktima sa masang magsasaka 


1902-30: Maningning 


at tumatarget maging sa mga pwersa sa hayag at 
progresibong kilusan. 

Ang hanay ng kilusang manggagawa ang bumubuo 
ng pinakamalawak na bahagi ng kilusang masa sa 
kalunsuran laban sa rehimeng Macapagal-Arroyo. 
Ang pagdagsa sa lansangan, kung gayon, ng daan- 
daang libong manggagawa ay nagsisilbing isang 
napakahalagang salik sa mapagpasyang paghihiwalay 
sa naghaharing rehimen. Kailangang mahusay na 
gamitin ng mga manggagawa ang welga at iba pang 
anyo ng militanteng pagkilos upang isulong ang kani- 
lang interes at ang interes ng buong sambayanan. 


na makauri 


at anti-imperyalistang kasaysayan 
ng kilusang paggawa sa Pilipinas 


ng kilusang manggagawa sa Pilipinas ay may 

maningning na kasaysayan ng militanteng makauri 
at anti-imperyalistang pakikibaka. Nagpunyagi ito 
sa pakikibaka sa harap ng matinding panunupil at 
panlilinlang ng mga dayuhan at lokal na reaksyunaryo. 
Nakapaglunsad ito ng malalawak at makapangyarihang 
welgang pang-ekonomya at pampulitika at iba pang 
mobilisasyong masa para sa kapakanan ng mga 
manggagawa at para sa pambansang pagpapalaya. 
Gumanap ito ng sentral na papel sa pakikibaka laban sa 
kolonyalismong US. Sa simula pa lamang ng siglong 
1900, ang uring proletaryo sa Pilipinas ang nanguna 
sa pananawagan at paglulunsad ng malawakang mga 
pakikibakang masa para wakasan ang paghaharing 
kolonyal ng US sa bansa. 

Noong Pebrero 2, 1902, sa pamumuno ng 
mga Katipunerong sina Isabelo de los Reyes at 
Herminigildo Cruz, idinaos ang unang kongreso 
ng mga manggagawa sa Pilipinas at itinatag nito 
ang unang pederasyon sa paggawa sa Pilipinas, 
ang Union Obrera Democratica (UOD). Ginamit na 
gabay sa pagtatayo nito ang Marxistang islogan ng 
Unang Internasyunal ng mga Manggagawa: “Ang 
pagpapalaya sa mga manggagawa ay tungkulin ng 
mga manggagawa mismo.” 

Naging pangunahing baseng unyon ng UOD ang 
Union de Litografos y Impresores de Filipinas (UIF), 
na itinatag noong Disyembre 30, 1901. Marami sa 
mga myembro ng UIF na pawang nagtatrabaho sa 
mga imprenta noon ay gumanap ng mahalagang papel 
sa kilusang propaganda at iba pang pagkilos laban sa 
kolonyalismong Espanyol. 


Agad na sumuong sa malawakang pag-oorganisa 
at paglulunsad ng mga pakikibakang manggagawa 
at antikolonyal ang UOD. Kaagad itong mabilis na 
lumaki at nakapaglunsad ng serye ng malalaki at 
malalakas na pag-aaklas. 


Noong Agosto 2, 1902 inilunsad 
nito ang una sa serye ng ilang maagang 
pangkalahatang welga sa Pilipinas. 
Karamihan ng mga welga ay inilunsad 
sa mga kumpanyang US na biglang 
nagsulputan kasabay ng paglalatag 
ng kolonyalisasyon ng US sa bansa. 
Umabot nang mahigit 100,000 ang laki 
ng martsa at rali ng mga manggagawa 
sa harap ng Malakanyang noong Mayo 
1, 1903, dala-dala ang mga panawagang 
“Ibagsak ang imperyalismong US!” 
at “Kamtin ang ganap at kagyat na 
kasarinlan!” 

Lipos ng diwa ng pakikibaka para sa 
uri at para sa pambansang pagpapalaya 
at impluwensyado ng Marxismo, 
nagpunyagi ang mga manggagawa 
sa harap ng brutal na pananalakay at 
tusong panlilinlang ng kolonyal na 
rehimeng US sa kanila at pagsuko ng 
ilang lider nila. 


Sa proseso ng 
pakikipag- 
ugnayan ng mga 
lider 
manggagawang 
Pilipino sa mga 
organisasyon at 
kilusang 
proletaryo sa 
ibang bansa... 
nagkaroon ito ng 
mga 
signipikanteng 
pag-unlad sa 
kaisipan at 
pulitika at 
pagtaas sa antas 
ng kamalayang 
Marxista- 
Leninista. 


dilawan at konserbatibong lider ng 
unyon. Nahati ang COF sa pagitan 
ng linya ng “harmonious relations” o 
pakikipagsabwatan sa mga kapitalista 
at linya ng tunggalian ng mga uri. 

Sa pagpapatuloy ng gayong mga 
pakana at tindi ng pagkakahati, naging 
inutil ang COF. Humiwalay na sina 
Evangelista at itinatag ang isang bago 
at mas solido, militante at progresibong 
sentro ng kilusang paggawa, ang 
Katipunan ng mga Anakpawis sa 
Pilipinas (KAP). 

Hayagang layon ng KAP na 
labanan ang pagsasamantala sa masang 
anakpawis at ibandila ang paglaban 
ng bayang Pilipino sa kolonyalismong 
Amerikano. Ganap nitong tinangkilik 
ang “lahat ng rebolusyonaryo at 
makauring mga kilusan ng masang 
manggagawa, pambansa man at 


pandaigdig, laluna ang mga pakikibaka 


Noong Mayo 1-4, 1913, nagtipon 
sa Sine Oriental sa Azcarraga, Maynila 
ang mga kinatawan ng 36 na unyong may 40,000 
kasapi mula sa Maynila at mga karatig na lalawigan. 
Itinatag nila ang Congreso Obrero de Filipinas (COF). 
Masiglang itinaguyod ng COF ang pakikibaka para sa 
kasarinlan ng Pilipinas. 

Noong Marso 31, 1918, nireorganisa ang UIF at 
nahalal na presidente nito si Crisanto Evangelista. 
Nagsilbing inspirasyon noon sa kilusang unyon ang 
pagwawagi ng Rebolusyong Oktubre sa Russia. 

Sa pamumuno ni Evangelista, isinagawa sa 
kauna-unahang pagkakataon, ang kolektibong 
pakikipagtawaran (collective bargaining) sa mga 
kapitalista. Nakamit ng mga kasapi ng UIF ang 
maraming benepisyo kabilang na ang 100-500% 
karagdagang sahod noong 1918. Nagsilbing 
inspirasyon ang UIF sa paglulunsad ng pakikibaka ng 
iba pang unyon. Tumaas ang prestihiyo ni Evangelista. 
Di nagtagal ay nahalal din siyang pangkalahatang 
kalihim ng COF. 

Noong 1927, mahigit 80,000 na ang kasapian ng 
COF. Masugid na kumilos ang mga reaksyunaryo 
upang sirain ang lumalawak na pagkakaisa ng uring 
manggagawa, idiskaril ang pagkiling nito sa kilusang 
sosyalista, at iluklok sa pamunuan ng COF ang mga 


tungo sa katubusan ng api at naghihirap 
na masa mula sa pambubusabos, 
gayundin ang ukol sa pagpapalaya ng mga bansa 
laban sa kapitalismo at imperyalismo”. Dalawampu't 
dalawang unyon at asosasyon ng mga manggagawa 
ang nagtatag sa KAP noong Mayo 12, 1929. 

Sa proseso ng pakikipag-ugnayan ng mga lider 
manggagawang Pilipino sa mga organisasyon at 
kilusang proletaryo sa ibang bansa, kabilang na ang 
mga progresibo at pinamumunuan ng mga partido 
komunista, at pagsanib ng kilusang manggagawa sa 
Pilipinas sa mga pandaigdigang organisasyon at sa 
internasyunal na kilusang manggagawa, nagkaroon 
ito ng mga signipikanteng pag-unlad sa kaisipan at 
pulitika at pagtaas sa antas ng kamalayang Marxista- 
Leninista. 

Bilang pagpapatuloy ng pagsisikap na mabuo 
ang solidong instrumento sa pakikibaka ng uring 
manggagawa, pinagtibay ng KAP ang isang resolusyon 
para buuin ang isang bagong partido ng mga 
manggagawa, na siyang mag-oorganisa at tuwirang 
mamumuno sa pakikibaka ng sambayanan sa larangan 
ng pulitika, kabuhayan at kultura. 

Noong Agosto 26, 1930, sa anibersaryo ng 
Unang Sigaw sa Pugad Lawin, 60 lider-manggagawa 

at magbubukid na kumakatawan sa kanilang 
mapanlabang mga organisasyon ang nagtipon sa 
Templo del Trabajo sa Maynila para itatag ang bagong 
partido, bilang repleksyon ng ibayong pagtaas sa 
kalidad ng kaisipan, organisasyon at pulitika ng uring 
manggagawa sa Pilipinas. Pinangalanan nila itong 
Partido Komunista ng Pilipinas (PKP). Ipinasya nilang 
pormal na ilunsad ang PKP sa publiko sa Nobyembre 
7, 1930 bilang pagpupugay sa Rebolusyong Sosyalista 
sa Russia. 


DOLE Order 18-02: 
Pagtataguyod sa 
kontraktwalisasyon 


lo noong Pebrero 18 ng Department of Labor 
and Employment (DOLE) ang Department Order 
(DO) 18-02. Sinusugan nito ang DO 10-97 na 
sumasaklaw sa usapin ng kontraktwalisasyon ng 
paggawa. 

Mula 1997, ginamit ang DO 10-97 sa 
pagpapalaganap at pagpapatindi ng sistema ng 
kontraktwalisasyon at pag-atake sa karapatan ng mga 
manggagawang Pilipino sa seguridad sa trabaho. 
Dahil sa malawakang pagkundena rito ng masang 
manggagawa, sinuspinde ito ng rehimeng Macapagal- 
Arroyo noong Abril 2001 at ipinalit dito ang DO 
18-02. Subalit walang esensyal na kaibhan ang DO 
18-02 sa pinalitan nito. 

Kasinungalingan ang sinasabi ng kalihim ng 
DOLE na si Patricia Sto. Tomas, na ang DO 18-02 
ay mangangalaga sa interes ng mga manggagawang 
kontraktwal. Pinagtitibay lamang nito ang sistema ng 
kontraktwalisasyon na nagdudulot ng napakalawak na 
pinsala sa mga manggagawa mula pa noong dekada 
1990. Bingi ang DOLE at ang rehimeng Macapagal- 
Arroyo sa sigaw ng mga manggagawa na wakasan na 
ang kontraktwalisasyon. 

Wala rin itong ginawang pagwawasto sa tahasang 
anti-manggagawang mga probisyon ng DO 10-97 
laluna ang pagbibigay ng malawakang karapatan sa 

Pagsapit ng ika-7 ng Nobyembre, may 5,000 
kataong nagtipon sa Plaza Moriones sa Tondo—ang 
puso ng distrito ng uring manggagawa sa Maynila— 
para iproklama ang PKP. 

Ang bahaging ito ng maningning na kasaysayan 
ng kilusang paggawa sa Pilipinas ay nagsilbing 
pundasyon ng tunay, militante at anti-imperyalistang 
unyonismo. Ito rin ang pinag-ugatan ng Partido 
Komunista ng Pilipinas na muling itinatag noong 
Disyembre 26, 1968. 


mga kapitalista na magtanggal ng mga manggagawa 
batay sa “mga dahilang makatwiran at awtorisado”. 
Katunayan, ang probisyong ito ng DO 10-97 at 
iba pang probisyong lumalapastangan sa karapatan 
sa seguridad sa trabaho ng mga manggagawa ay 
itinaguyod sa mga nagdaang desisyon ng Korte 
Suprema. (Tingnan ang kaugnay na artikulo sa p. 7) 


Katulad ng DO 10-97, idineklara diumano ng 
DO 18-02 na iligal ang labor-only contracting at 
iba pang anyo ng pang-aabuso ng mga kontraktor 
o subkontraktor sa mga manggagawa. Ihinanay 
ng DO 18-02 ang dalawang sobrang pinasimpleng 
palatandaan ng labor-only contracting: 1) ang kawalan 
ng sapat na puhunan ng kontraktor: at 2) ang kawalan 
ng kontrol ng kontraktor sa aktwal na proseso ng 
paggawa. Inilista rin nito ang mga ipinagbabawal na 
pang-aabuso sa mga kontraktwal na manggagawa. 


Subalit ang lahat ng mga ito ay pinawawalang- 
saysay ng pananatiling pabalat-bunga at walang 
ngipin ng DO 18-02 para kontrahin ang labor-only 


contracting at mga katulad na abuso. Walang 
anumang itinakdang kaparusahan ang DO 18-02 
at sa gayon inutil ito sa harap ng maraming 
pang-abuso sa mga manggagawang kontraktwal. 
Panlilinlang ang sinasabi nitong ang mga 
manggagawang kontraktwal ay may karapatan 
sa ligtas at mahusay na kundisyon sa paggawa, 
sa mga pamantayan ng paggawa, sa kagalingang 
panlipunan, sa pag-oorganisa at sa kaseguruhan 
sa trabaho. 

Anuman ang ibukambibig ng DOLE, 
hindi kailanman mapasasakamay ng mga 
kontraktwal ang mga “karapatan” nila hangga't 
sila'y nananatiling kontraktwal. Para saan 
pa ang paglalahad ng DOLE ng karapatan 
ng mga kontraktwal, kung ang mismong 
kontraktwalisasyon ay hindi nito iwinawaksi, 
bagkus ay itinataguyod pa bilang ligal at nararapat? 
Para saan ang batas na diumano'y nagtataguyod 
sa karapatan ng mga manggagawang kontraktwal, 
kung bigo itong tugunan ang saligang kahilingan 
para sa kasegurahan sa trabaho? 

Marapat lamang, kung gayon, na kundenahin 
ng mga manggagawa at ng sambayanan itong 
bagong batas na naglelehitimisa at nagtatakip 
lamang sa iba't ibang anyo ng labor-only 
contracting at sa laganap at sobra-sobrang pang- 
aabuso ng sistemang kontraktwalisasyon sa mga 
manggagawa . 


Ang pang-aapi 
ng kontraktwalisasyon 
sa mga manggagagawa 


ANG KONTRAKTWALISASYON AY ISA SA MGA 
sistemang pangunahing ginagamit ng mga 
kapitalista upang higit na pagsamantalahan 
at apihin ang mga manggagawa. Ang mga 
kontraktwal na direktang ineempleyo 

ng kapitalista o sa pamamagitan ng mga 

kontraktor ay karaniwang binibigyan 


lamang ng tatlo hanggang limang buwang kontrata. 
Sa pagkuha ng mga kontraktwal, naiikutan ng mga 
kapitalista ang mga batas at pamantayan sa paggawa 


Kontraktwalisasyon sa 


W M 


Ang SM ang pinakamalaking department store 
chain sa Pilipinas. Pag-aari ito ni Henry Sy, isa 
sa pinakamalaking burges-kumprador sa Pilipinas. 
Mayroon itong 14 na sangay sa buong bansa. Ito 
rin ang pinakamalaking kumpanya sa Pilipinas na 
nag-eempleyo ng pinakamaraming kontraktwal na 
manggagawa. 


? Umaabot sa 90% ng kabuuang 20,000 manggagawa 
sa SM ang kontraktwal. Sa anim na sangay ng SM 
sa Metro Manila, 1,447 manggagawa lamang ang 
regular. 


° Bawat buwan, kumukuha ang SM ng aabot sa 
10,000 bagong mga manggagawa na magtatrabaho 
nang tatlo hanggang limang buwan bilang mga 
kontraktwal. 


è Kumita ang SM ng P2.7 bilyon noong 1998. Sa 
kabilang panig, ang mga saleslady na 10-20 taon 
nang nagtatrabaho roon ay kumikita lamang ng P250 
kada araw. 


e Ang SM ay tinataguriang isang garison dahil sa 
pagbabawal sa mga manggagawa na lumahok sa mga 
aktibidad ng unyon doon, at pagbabawal na magbuo 
ng mga unyon sa mga bagong sangay nito. 


sa mga ito ang kaseguruhan 
sa trabaho, karapatan sa 
minimum na sahod, 13th 
month pay at iba pa. 
Ginagamit din ang sistema 
ng kontraktwalisasyon 
upang supilin ang kara- 
patan ng mga manggagawa sa pag-uunyon 


“Pang-aapi”, sundan sa pahina 7 


Abril 2002 . ANG BAYAN 


Mga anti-manggagawang 


desisyon ng Korte Suprema 


L anti-manggagawa ang mga nagdaang desisyon 
ng Korte Suprema kaugnay ng mga kaso sa paggawa. 
Pagpapatibay ang mga ito sa ligal na batayan ng panunupil sa 
kilusang paggawa. 

Sa mga desisyong ito, binigyang-kaluwagan ang mga 
kapitalista na magtanggal ng mga manggagawa, magbuwag ng 
mga unyon at magkait ng karampatang mga benepisyo. Sa ngalan 
ng “non-interference” (di pakikialam), iginiit ng korte na “walang 
pakialam” ang estado sa mga purong-pangnegosyong desisyon 
ng mga kapitalista, anuman ang epekto ng mga ito sa karapatan 
at kagalingan ng mga manggagawa. 


Pagsuspinde sa karapatan sa collective bargaining, ginawang ligal 

Ayon sa Korte Suprema, may mga pagkakataong maaaring 
isuspinde ang karapatan ng unyon sa collective bargaining. 
Binaklas ng deklarasyong ito ang karapatan ng mga unyon sa 
pana-panahong negosasyon o pagrepaso ng collective bargaining 


Sa desisyong inihanda ni dating labor 
secretary at ngayo'y Justice Leonardo 
Quisumbing, idineklara ng korte na ligal 
ang moratoryum sa CBA ng Philippine 


agreement (CBA). 


Nitong Enero 23, pinaburan ng Korte Suprema ang kapitalista 
sa kaso ng mga manggagawa laban sa Philippine Airlines. Hiniling 


ng unyon na ideklarang iligal ang 10-taong moratoryum sa CBA. 


Airlines (PAL) dahil nakasaad ito umano 
sa isang “eksklusibong” kasunduan sa 


“Korte Suprema”, sundan sa pahina 8 


“Pang-aapi”, mula sa pahina 6 
at pagwewelga. Pinag-iibayo 
ng kontraktwalisasyon ang pang- 
aapi sa mga manggagawa sa 
pamamagitan ng: 


l. Pagtanggal sa mga regular 
at pagpalit dito ng mga kontraktwal, 
o di kaya'y pagtanggal sa mga 
regular at muling pagkuha sa 
kanila bilang mga kontraktwal na 
lamang. 

2. Pagkuha sa mga kontrak- 
twal sa kundisyong hindi sila 
sasapi sa unyon. Laganap din 
ang pagkuha ng mga kontraktwal 
para mabawasan o mapalitan ang 
mga sumasapi sa unyon at mga 
nagwewelga. 

3. Paggamit ng mga “kon- 
traktor” na pag-aari ng dummy 
(prente) ng kapitalista o kaya 
mga kabo o ahensyang mahigpit 
na kontrolado o kakutsaba ng 
kapitalistang nag-eempleyo ng mga 
kontraktwal. Sa gayon, nananatili 
ang lubos na kontrol ng mga 
kapitalista sa mga manggagawa 
habang nasa pinakaminimum 
ang responsibilidad sa kanila ng 
kapitalista. 


4. Pananatiling kontraktwal ng 
mga manggagawa kahit ilang 
taon nang nagtatrabaho sa 
kumpanya. Sa kabila ng ilang 
taong serbisyo sa isang kumpanya, 
walang kaseguruhan sa trabaho 
ang maraming manggagawang 


kontraktwal na binibigyan lamang 
ng panibagong kontrata tuwing 
tatlo hanggang limang buwan. 

5. Pagpapapirma sa sulat ng 
pagbibitiw na wala o adelantado 
ang petsa upang anumang oras ay 
pwede itong gamitin para sila'y 
tanggalin o kaya'y may pirming 
banta na tatanggalin sila oras na 
pagpasyahan ng kapitalista. 

6. Pagpapapirma sa mga 
blangko o dinuktor na payroll 
para palabasing tumatanggap sila 
ng sahod na mas malaki kaysa sa 
aktwal nilang nakukuha. Nariyan 
ding papirmahin sila sa mga 
kasunduang nagsusuko ng lahat 
ng kanilang mga karapatan sa 
kapitalista. 


Pinakatampok na mga paglabag 
sa mga karapatan ng manggagawa 

(Enero-Disyembre 2001) S 

D 

X Blg ng kaso Biktima 5 

Hi E 
j Pang-aatake 116 2,417 2t 
AUN, (| pamimilit 52 2,043 HE 
` Riny Pagbabanta 15 399 05 
Ni (O PY | Iligal na pang-aaresto 14 102 sos 
t: 7 Iligal na panghahalughog 3 267 E S 
E f Al Iligal na detensyon 10 77 $E 


pagitan ng kumpanya at ng Philippine Airlines 
Employees Association (PALEA). 

Sa loob ng 10 taon, sa gayon, walang karapatang 
humiling ng renegosasyon ng CBA ang mga 
manggagawa sa PAL at wala rin silang karapatang 
magpalit ng unyon (dahil ang PALEA ang 
nakipagtawaran sa kumpanya). Ginawang batayan 
ng Korte Suprema ang mga “problemang pinansyal” 
ng PAL sa pag-apruba sa moratoryum. Sa kabilang 
banda, hindi nito kinilala na brinaso at sinuhulan 
ni Lucio Tan, may-ari ng PAL, ang ilang lider ng 
PALEA para sang-ayunan ang CBA. 


Arbitraryong pagtatanggal ng mga manggagawa, 
binasbasan 

Itinaguyod at pinagtibay ng Korte Suprema ang 
kalakaran ng mga monopolyong korporasyon na 
arbitraryong magtanggal ng mga manggagawa sa 
dalawang magkasunod na desisyon noong nakaraang 
taon. 

Sa kaso ng Dole Philippines, binaligtad ng Korte 
Suprema ang naunang desisyon ng National Labor 
Relations Commission (NLRC) na pabalikin sa 
trabaho ang 3,000 sinisanteng manggagawa dahil, 
ayon sa NLRC, iligal ang pagtatanggal sa kanila sa 
ngalan ng “cost cutting” (pagtitipid). Ayon sa desisyon 
ng Korte Suprema, nasa katwiran ang pagtanggal ng 
mga manggagawa sa Dole dahil may karapatan ang 
kumpanyang magsagawa ng mga hakbang-pagtitipid 
“kahit hindi pa ito nalulugi”. Ibig sabihin, kahit kailan 
at kahit wala nang sabi-sabi. Sapat nang sabihin ng 
kumpanya na kailangan nitong magtipid. 

Sa San Miguel Corporation, pinaburan ng Korte 
Suprema ang karapatan ng kapitalista na tanggalin 
ang isang regular na empleyado bunga ng paggamit 
ng bagong mga makinarya. Nagbulag-bulagan ito sa 
tunay na nangyayaring kabi-kabilang idinedeklarang 


redundant (di na kinakailangan) ang pusisyon ng 
isang regular na empleyado para lamang mapalitan 
ito ng kontraktwal. Masahol pa, dinesisyunan ng 
korte na maaaring ituring ng kumpanya na redundant 
ang isang pusisyon upang tanggalin sa trabaho 
ang mga manggagawang “undesirable” (di kanais- 
nais) at “worst performers” (pinakamasasama ang 
trabaho). Isa itong pagbabasbas sa karaniwang gina- 
gawang pagbabansag ng ganito sa mga militante at 
palabang lider at myembro ng unyon na gusto nilang 
patalsikin. 


Boykot sa obertaym, work slowdowns 
at work stoppages, ginawang iligal 

Maging ang karapatan ng mga manggagawa na 
magprotesta at magsagawa ng sama-samang pagkilos 
para sa kanilang kagalingan ay inatake na rin ng Korte 
Suprema. Ang boykot sa obertaym, work slowdowns 
at work stoppages bilang paraan ng sama-samang 
pagkilos ay itinuring ng korte na iligal na welga. 
Hinahanapan ng korte ng strike notice at strike vote 
kahit hindi pa aktwal na welga ang ganitong mga 
pagkilos. Tinawag ng korte na “strike in installment” 
(welgang hulugan) at itinuturing na “tahasang 
pananabotahe” ang mga ito. 

Noong Disyembre 19, 2001, binasbasan ng Korte 
Suprema ang sapilitang pagpa-obertaym sa mga 
manggagawa ng Interphil Laboratories. Idineklara 
nitong iligal ang pagboykot ng mga manggagawa sa 
iniskedyul na obertaym. Hinugot ng Korte Suprema 
ang katwiran sa desisyon nito mula sa probisyong 
nakasaad sa CBA ng unyon at kumpanya, na 
“karapatan ng kumpanya ang pag-iiskedyul ng mga 
oras sa paggawa at tanging ang kumpanya lamang ang 
makapagbabago nito”. Kasabay nito, pinahintulutan 
ng Korte Suprema ang pagtanggal sa mga lider-unyon 
dahil nilabag umano nila ang naturang CBA. 

Sa mas nauna pang kaso, idineklara ng Korte 
Suprema na iligal ang ginawang work slowdown ng 
mga manggagawa sa San Miguel Corp. (SMC) dahil 
tahasan itong ipinagbabawal sa kanilang CBA. Ayon 
pa sa korte, kahit walang nakasaad na probisyon sa 
CBA o saan mang batas, iligal sa esensya ang work 
slowdown at gayundin ang work stoppage: Ito'y dahil 
daw sa nagtatrabaho ang mga manggagawa ayon sa 
“sarili nilang pagpapasya at hindi ayon sa itinakdang 
oras at kumpas ng kapitalista”. Habang nililitis ang 
kaso, unti-unti nang pinagtatanggal ng SMC ang mga 
lider-unyon ng Ilaw at Buklod ng mga Manggagawa. 
Sa halip na pigilin ito, pinuri pa ng Korte Suprema 
ang SMC dahil sa “generous” (mapagbigay) na alok 
nitong “separation package” (kabayaran sa pag-alis) 
sa mga tinanggal na manggagawa. 


Lumalalang disempleyo 


PARAMI NANG PARAMI ANG MGA MANGGAGAWANG 
walang hanapbuhay. Bukod sa milyun-milyong 
nadaragdag sa pwersa sa paggawa taun-taon na 
hindi makakita ng trabaho, daan-daan libong mga 
manggagawa ang nawawalan ng trabaho dahil 
sa pagsasara ng mga kumpanya bunsod ng krisis 
sa ekonomya. 

Sa unang kwarto ng taon, dalawang milyon 
ang naidagdag sa pwersa sa paggawa, kabilang na 
ang 400,000 nagtapos ng kolehiyo ngayong taon. 
Samantala, wala namang bagong hanapbuhay 
para sa kanila. 

Bukod rito, iniulat ng National Statistics 
Office na 380,000 ang nawalan ng trabaho mula 
Oktubre 2001 hanggang Marso 2002. Walang 
saysay ang ipinagmamalaki ni Macapagal-Arroyo 
na programa para sa “emergency employment”. 

Sa desperasyong makakita ng trabaho, 2,700 
manggagawa araw-araw ang umaalis upang 
magtrabaho sa ibang bansa. Noong 2001, umabot 
sa 866,590 ang umalis na overseas contract 
workers kumpara sa 841,628 noong 2000. Kahit 
ang mga manggagawang may mataas na antas 
ng kasanayan at mga propesyunal ay lumalabas 
ng bansa. 

PANGHIHIMASOK 


Balikatan 02-2, 
sinimulan na 


MILITAR N 


Sinimulan na nitong 
Abril 22 ang Balikatan 02-2 
na nilalahukan ng 2,665 
tropang Amerikano. Ito na 
ang pinakamalaking Balikatan kumpara sa lahat 
ng mga idinaos sa nagdaan. Kalahok din sa 
pagsasanay na ito ang 2,900 sundalong Pilipino. 
Ang mga pagsasanay na tatagal hanggang Mayo 6 
ay kasalukuyang inilulunsad sa Clark Air Base sa 
Pampanga, Crow Valley sa Tarlac, Fort Magsaysay 
sa Nueva Ecija at sa Marine Jungle Base sa Ternate, 
Cavite. 

Kaugnay nito, nagpahayag ng pangamba ang 
mga komunidad ng Aeta (katutubong mamamayan 
sa Gitnang Luzon) hinggil sa pagtatayo ng AFP 
ng mga detatsment sa kanilang mga lugar at ang 
tiyak na pagdami ng mga kaso ng paglabag sa 
karapatang-tao rito. Itinatayo ng AFP ang naturang 
mga detatsment bilang paghahanda sa Balikatan. 
Nagpapatupad rin ng curfew sa mga komunidad na 
inaakusahan ng AFP na kumakanlong sa BHB. 

Bago nito, naglikha ng ingay ang rehimen hinggil 
sa panawagan ng tagapangulo ng Partido Komunista 
na maglunsad ng digmaan para sa pambansang 
kalayaan sakaling direkta nang salakayin ng mga 
tropang Amerikano ang rebolusyonaryong kilusan 
at mamamayan. Ginamit ito ng rehimen upang 
muling pagbantaan ang rebolusyonaryong kilusan 
at lahat ng sumusuporta rito. 

Dagdag dito, 40 pamilyang Aeta ang pinalalayas 
sa kanilang mga tahanan sa Sityo Tarukan, Barangay 
Sta. Juliana, Capas, Tarlac malapit sa Crow Valley 
Gunnery Range. Pilit silang pinatitira sa mga 
eskwelahan dahil magpapaputok daw ng mga tunay 
na bala ang mga kalahok sa Balikatan 02-2. 

Ang Crow Valley ay saklaw ng lupaing ansestral 
ng mga Aeta. Kinamkam ito ng US upang gawing 
ekstensyon ng dating Clark Air Base sa Pampanga. 
Sa ngayon, umaabot sa 300 pamilyang Aeta ang 
nakatira at nagsasaka sa Crow Valley. 


Balikatan 02-1, 
daragdagan ng pwersa 
at pahahabain 


PANGHIHIMASOK 


Pormal na inaprubahan 
ni Macapagal-Arroyo ni- 
tong Abril 19 ang pag- 
pasok ng karagdagang 
340 tropang Amerikano sa 
Basilan. Ang pagpasok ng 
280 US Navy Seabees at 60 Marines ay una nang 
iniutos ni US Defense Sec. Donald Rumsfeld. Ayon 
kay Brig. Gen. Emmanuel Teodisio, co-director 
for training ng Balikatan 02-1, tutulong ang 
mga sundalong Amerikano sa pagtatayo ng mga 
imprastruktura. Paghahanda ito para sa matagalang 
pagbabase ng mga tropang Amerikano sa bansa. 


MILITAR NG 


Bago nito, ipinahayag ni Macapagal-Arroyo 
ang kanyang pagsuporta sa balak na palawigin ang 
Balikatan 02-1. Pinalalabas ng rehimen na ang 
ekstensyon ay ayon sa kahilingan ng mga residente ng 
Basilan na tapusin ang mga sinimulang proyektong 
imprastruktura ng tropang Amerikano. Sa simula pa 
lamang, malinaw na walang plano ang US na sumunod 
sa nakasaad sa Terms of Reference. 


Paglabag sa karapatang-tao, 
laganap sa Basilan 


Umaabot na sa 113 residente ng Basilan, kabilang 
ang limang kababaihan, ang inaresto ng pulisya at 
militar mula nang simulan ang kampanya ng pagtugis 
sa bandidong Abu Sayyaf noong Hulyo 2001. Marami 
sa mga inaresto ay nananatiling nakakulong kahit 
may karapatan at kakayahan silang maglagak ng 
pyansa para sa mga kasong isinampa sa kanila. Wala 
ring itinatakdang petsa ng paglilitis para sa mga 
detenido. 

Noong nakaraang taon naglabas ng memorandum 
ang Department of Justice na nagpapahintulot sa 
pang-aaresto kahit walang mandamyento (warrantless 
arrest). Ipinangangatwiran dito ang deklarasyon ni 
Macapagal-Arroyo na may kawalang pag-iral ng batas 
sa Basilan (state of lawlessness). 

Korte Suprema, nagpasya pabor 
sa Balikatan 02-1 


Sa hakbang na pabor sa pagyurak sa kasarinlan 
ng Pilipinas, nagpasya ang Korte Suprema sa botong 
10-3 na “ligal at konstitusyunal” ang Balikatan 02-1. 
Hindi umano nang-abuso sa kapangyarihan si Gloria 
Macapagal-Arroyo. Wala rin umano sa katayuan ang 
Korte Suprema na husgahan kung ang mga pagsasanay 
ay mga operasyong militar sa aktwal. 


Mga Moro sa Cagayan de Oro, 
kumilos laban sa Balikatan 


Mahigit 200 Moro ang nagrali sa Cagayan de Oro 
City nitong Abril 6 para tutulan ang pananatili ng 
mga tropang Amerikano sa Basilan at Zamboanga 
at batikusin ang “digmang walang hangganan” ni 
George W. Bush. Noong Marso 17, naglunsad rin ng 
porum ang mahigit 50 Maranao mula sa Cagayan de 
Oro at Marawi City. 

Bago nito, binuo noong Pebrero 23 sa Cagayan de 
Oro City ang isang multisektoral na koalisyon laban 
sa Balikatan 02-1, ang Out of Minda Now! Saklaw ng 
koalisyon ang 104 na taong simbahan, propesyunal, 
estudyante, kababaihan, abugado at mga kinatawan 
ng iba pang sektor mula sa Cagayan de Oro at iba 
pang bahagi ng Misamis Oriental. Binuo rin kasabay 
nito ang kontra-Balikatang koalisyon ng kabataan, 
ang Youth in Mindanao. 


Mga pagkilos sa US at Canada, inilunsad 


Daan-daang myembro ng Filipino Workers” 
Association (FWA) at iba pang mga manggagawa at 
aktibista sa San Francisco, California ang naglunsad 
ng anti-imperyalistang martsa sa Oakland noong 
Marso 23. 

Sa Vancouver, Canada, mahigit 100 Pilipino ang 
nagtipon noong Marso 18 para sa talakayan hinggil 
sa panghihimasok ng US sa Pilipinas. Karugtong 
ito ng March 17 pandaigdigang araw ng pagkilos 
na ipinanawagan ng Migrante International upang 
wakasan na ang presensyang militar ng US sa 
Pilipinas. 

Pandarambong 
ng mga Marcos, 
ibinabaon na 

sa limot 


apawalang-saysay na ang halos lahat ng mga 

kasong isinampa laban sa pamilyang Marcos 
at mga kroni nila. Nanganganib na mabawi rin 
nila ang kanilang nakaw na yaman. Dahil ito sa 
pagkukutsabahan sa pagitan ng mga Marcos at ng 
gubyerno, sadyang kapabayaan at katiwalian sa 
panig ng mga nasa gubyerno at mga tagausig at 
mga maniobra ng kampo ng mga Marcos. 

Nagbabagal-bagalan ang Presidential Com- 
mission on Good Government (PCGG), ang 
komisyong binuo noong 1986 upang pangasiwaan 
ang pagbawi sa mga nakaw na yaman ng mga 
Marcos. Karamihan naman ng mga kaso laban kay 
Imelda Marcos at mga kroni ng kanyang asawa ay 
ibinasura na ng Ombudsman. 

Dahil umano sa kakulangan sa mga ebi- 
densyang magpapatunay na nakuha sa kriminal 
na pamamaraan ang mga yaman, binawi na ni 
Dieter Jann, district attorney at investigating 
magistrate sa Zurich, Switzerland, ang pag-ipit 
sa mga nakaw na yaman na idineposito ng tatlong 
kroni ni Marcos sa mga bangkong Swiss. Bagamat 
ang pagbawi ng restriksyon sa paggalaw sa mga 
deposito ay wala pang basbas ng Swiss Federal 
Council na siyang nagpataw ng pag-ipit sa mga 
deposito sa bangko, dalawang ulit na itong 
ipinatupad ni Jann---noong Enero 6 at Marso 12. 
Saklaw nito ang di bababa sa 517 milyong deposito 
ng dating Energy minister ni Ferdinand Marcos 
na si Geronimo Velasco, ang pamangkin niyang 
si Alfredo de Borja at ang kanyang sekretaryang 
si Carmencita Clavecilla. Nawawala sa upisina 
ng PCGG ang mga dokumentong ebidensya laban 
kay Velasco. 

Dahil sa kabi-kabilang batikos, dali-daling 
naghabol ang PCGG ng mga petisyon upang ibalik 
ang mga restriksyon sa mga deposito ng tatlong 
kroni ni Marcos. 

Umaabot na sa 92 kaso ang ibinasura ng 
Ombudsman mula sa 111 kasong kriminal na 
isinampa ng PCGG laban kay Imelda Marcos, 
kabilang ang mga ibinasura ni Ombudsman Aniano 
Desierto sa ilalim ng kasalukuyang rehimen. Batay 
ito sa pinagsamang listahan ng Overall Deputy 
Ombudsman at ng Head Executive Assistant of 
the Ombudsman. 

Nitong huli, si Imelda Marcos at tatlo 
pang upisyal ng nabuwag nang Ministry 
of Human Settlements (MHS) ay pinawalang- 
sala ng Sandiganbayan sa dalawang kaso ng 
pangungurakot ng P97.95 milyon mula sa 
P100 milyong pondo ng MHS na nakalaan sa 
Kilusan Para sa Sariling Sikap. Kabilang sa mga 
napawalang-sala sa kasong isinampa noon pang 
1987 ay sina MHS Dep. Minister Jose Conrado 
Benitez, assistant manager for finance Gilbert 
Dulay at assistant manager for regional operations 
Roberto Zagala. Ni hindi man lamang tumutol 
ang Ombudsman sa petisyon ng mga Marcos 
na ibasura ang kaso dahil kulang umano ang 
ebidensya upang mahatulan ang nasasakdal. 

Nadismis din ang kaso ng mag-asawang 
Bakunawa sa Masbate, mga dating tauhan ni 
Imelda, kaugnay ng 100 ektaryang lupain na 
ibinigay noon ni Imelda sa kanila na inaangkin 
naman ng mga magsasaka roon. 

Kumpanya pinarusahan, 
pulis inambus 
sa Agusan del Norte 


SINUNOG NG BHB ANG MGA HEAVY EQUIPMENT 
na pagmamay-ari ng Concepcion Basic 
Builders, Inc. (CBBI) sa Barangay De Oro 
at Tagabaca, Butuan City, Agusan del Norte 
noong Marso 20. Parusa ito sa may-ari bunga 
ng mga kasalanan niya sa mamamayan at sa 
rebolusyonaryong kilusan. Kabilang sa mga 
sinunog na kagamitan ang isang payloader 
at isang buldoser sa De Oro, at tatlong 
backhoe, isang grader at dalawang pison sa 
Tagabaca. Ang CBBI ay pagmamay-ari ni 
Engr. Arturo Ong-o, kontratista sa paggawa 
ng mga kanal pang-irigasyon sa Butuan 
City para sa Cotabato-Agusan River Basin 
Development Project. 

Ayon sa mga ulat koresponsal mula 
sa Hilaga-Silangang Mindanao, ikinatuwa 
ng masa ang pagpaparusa kay Ong-o 
dahil sapilitan niyang ipinatutupad ang 
paghuhukay ng kanal nang walang 
kaukulang kabayaran sa mga pinsalang 
idinulot nito sa mga sakahan ng mga 
magsasaka. Pilit din niyang pinalilikas ang 
mga magsasaka sa mga lupaing saklaw ng 
proyekto. Pinarusahan din ang kumpanya 
dahil sa hindi nito pagtalima sa patakaran 
ng rebolusyonaryong kilusan ukol sa 
pagbubuwis. Malaki ang naging papel 
ng masa sa pagbibigay ng mahahalagang 
impormasyon na nakatulong sa matagumpay 
na pagsasagawa ng aksyong pamarusa at 
ligtas na pag-atras ng BHB. 

Kinabukasan ng pangyayari, dumating 
ang isang tim mula sa PNP Regional Mobile 
Group para tugisin ang BHB. Tatlong pulis 
ang nasugatan nang tambangan ng mga 
Pulang mandirigma ang dyip na sinasakyan 
nila habang binabagtas nito ang haywey sa 
may Barangay De Oro. 


Rebolusyonaryong kilusan sa Hilagang-Silangang Luzon 


Nagpupugay 
sa mga tagumpay 


NAGTALA NG PAGSULONG SA LAHAT NG LARANGAN NG GAWAIN 
ang rebolusyonaryong kilusan sa Hilagang-Silangang 
Luzon nitong nakaraang taon. Buong galak itong ipinahayag 
ng Fortunato Camus Command, ang panrehiyong kumand 
sa operasyon, sa okasyon ng ika-33 anibersaryo ng 
pagkakatatag ng Bagong Hukbong Bayan (BHB). 

Isang bagong larangang gerilya ang naitayo sa rehiyon. 
Lumaki nang ilampung libo ang baseng masa, habang ilang 
libo naman ang inilaki ng kasapian ng mga organisado 
at aktibistang masa. Tulad ng paglaki ng hukbong 
bayan, nadagdagan din ng ilampu ang baryong saklaw at 
nakikilusan nito, habang 100% ang nadagdag na bagong 
kasapi ng Partido sa buong rehiyon, kalakhan sa mga 
sonang gerilya. 

Signipikanteng bilang ng masa ang nakinabang sa mga 
sosyo-ekonomikong proyektong inilunsad ng Partido 
at BHB. Dahil sa mahigpit na paghawak sa linyang 
antipyudal bilang susing kawing sa lahat ng gawain 
sa mga larangang gerilya, nakapaglunsad rito ng 
kampanyang masang antipyudal na ibayong nagpasigla 
sa rebolusyonaryong kilusang masa. Masikhay ding 
inilunsad ng rebolusyonaryong kilusan sa rehiyon ang mga 
proyekto sa pagpapaunlad ng produksyon, pangangalaga 
ng kalusugan, pagtitiyak ng kaayusan at katahimikan, at 

Mga paglabag sa karapatang-tao, lumalala sa ilalim 


ng rehimeng Macapagal-Arroyo 


HABANG DESPERADONG DINUDUNGISAN ANG INTEGRIDAD 
ng rebolusyonaryong kilusan sa pamamagitan ng 
buktot na propaganda, di mapagtakpan ng rehimeng 
Macapagal-Arroyo ang sarili nitong kalupitan. 
Patuloy na tumitindi ang pasismo ng berdugong 
reaksyunaryong hukbo sa paparaming mamamayan sa 
iba't ibang dako ng bansa. 

Nitong buwan lamang, nakatanggap ang Ang 
Bayan ng mga ulat mula sa Cagayan Valley at Timog 
Katagalugan hinggil sa mga pang-aabuso, pandarahas 
at paghahasik ng lagim ng mga tropa ng AFP. 


ang isa niyang mata. Pinatay din ng mga pasista ang 
asawa niyang si Manuela Albarillo, 45, na myembro 
ng Bayan Muna at lider ng Samahan ng Kababaihan 
sa San Teodoro. 

Sa Isabela, dinukot at pinatay si Warlito Nagasao, 
46, provincial coordinator ng Bayan Muna ng mga 
pinaghihinalaang tropa ng 45th IB. Kaaalis lamang 
niya sa kanyang bahay sa Barangay Villa Campo 
Laud, Echague noong madaling araw ng Marso 20. 
Natagpuan siyang patay sa Sityo Payong, bayan 
ng Alfonso Lista, Ifugao pagkaraan ng ilang oras. 


PAGPATAY SA ILAN PANG MYEMBRO NG BAYAN 
MUNA. Nitong umaga ng Abril 8, pinatay 
ng mga tropa ng 16th IB sa pamumuno ng 


Napag-alaman lamang ng kanyang pamilya ang 
kanyang pagkamatay nang dalhin sa kanila ang 
bangkay noong Marso 26. 


isang Lieutenant Dimapinto ang municipal 
coordinator ng Bayan Muna at konsehal ng barangay 
na si Expedito “Ispid” Albarillo, 48. Pinatay siya 
sa Sityo Ibuye, Barangay Calsapa, San Teodoro, 
Oriental Mindoro. Bago ito, pinaratangan si Albarillo 
na myembro ng Bagong Hukbong Bayan. 

Si Albarillo ay kinaladkad mula sa kanyang bahay, 
binaril at binasag ang bungo. Dinukot ng mga sundalo 


PANG-AAGAW NG LUPA AT PANGHAHARAS SA 
MGA MAGSASAKA. Sa Santiago, Quirino sa Isabela, 
ginagamit nina Eduardo “Danding” Cojuangco at 
Benjamin Dy Jr. ang 45th IB sa pang-aagaw ng lupa 
mula sa mga magsasaka para sa proyekto nilang 
pagtatanim ng kamoteng kahoy sa rehiyon. Mula 


“Mga paglabag”, sundan sa pahina 14 


“HSL”, mula sa pahina 12 


pagsasaayos ng mga kontradiksyon 
sa hanay ng mamamayan. 
Tumampok sa buong bansa 
ang pagparusa ng BHB sa dating 
gubernador at kongresman ng 
Cagayan na si Col. Rodolfo 
Aguinaldo. Ipinagdiwang ito 
ng mamamayan ng Cagayan at 
Isabela. Bukod pa rito, mahigit 
10 masamang elemento ang 
pinarusahan ng BHB. Mga sagad- 
sagarang kontra-rebolusyonaryo 
ang mga ito at may utang na 
dugo sa mamamayan. Ang ilang 

opensibang militar ng AFP ay 
nabigo at naibaling ng BHB sa 
kapinsalaan ng kaaway. 

Sa larangan ng ideolohiya, 
puspusang binabaka ng rebolus- 
yonaryong kilusan sa buong 
Hilagang-Silangang Luzon ang 
tunguhing konserbatismo. Unti- 
unti nang nakahuhulagpos dito 
ang mga rebolusyonaryong pwersa 
sa rehiyon dahil sa katumpakan 
ng linyang itinakda ng Komite ng 
Partido sa rehiyon matapos ang 
kumperensya ng paglalagom dito 
noong kalagitnaan ng 1998. 

Simple mang mga tagumpay 


ito kumpara sa inabot na pag-unlad 
ng rebolusyonaryong kilusan sa 
kabuuan, makabuluhan ang mga 
ito sa rehiyon. Tanda ito na 
lahatang-panig na papasulong 
ang mga gawain sa rehiyon at 
nagpapatibay sa determinasyon ng 
mga rebolusyonaryong pwersa na 
isulong ang digmang bayan sa bago 
at mas mataas na antas. 

Ang mga ito ay nagsisilbing 
inspirasyon para sa ibayong pag- 
sulong upang tugunan ang marubdob 
na hangarin ng mga rebolus- 
yonaryong pwersa at masa na 
ipagtagumpay ang rebolusyon. 

Desperadong 
pag-atake ng Israel 
sa Palestine 


ula Marso 29, walang habas ang pananalakay ng 

Israel sa Palestine. Gamit ang modernong mga 
tangke, helikopter at iba pang kagamitang pandigma, 
sinalakay ng mahigit 10,000 pwersa ng Israeli Defense 
Forces (IDF) ang mamamayang Palestino na may mga 
simpleng armas lamang at inokupa ang halos buong 
West Bank ng Palestine. 

Layunin ng gubyerno ni Prime Min. Ariel Sharon 
ng Israel na lubos na wasakin ang Palestine upang 
mapilitan itong tanggapin ang anumang ipapataw na 
resolusyon ng Israel kaugnay ng pag-iral ng estadong 
Palestine. 

Bago ang pananalakay na ito, sinuportahan ng US 
ang gubyernong Sharon sa pagtatapos ng negosasyong 
Palestine-Israel at pagturing na “terorista” ang mga 
militanteng Palestino. Pailalim nitong sinuportahan 
ang “karapatan” ng Israel na salakayin ang Palestine 
sa ngalan ng “digmang kontra-terorismo”. Gayunman, 
matapos kundenahin sa buong mundo ang pananalakay 
ng Israel, naobligang umatras sa pusisyong ito ang 
US at manawagang itigil ng Israel ang kasalukuyang 
pananalakay nito sa Palestine. 

Subalit ayon kay US President Bush, 
“nauunawaan” niya ang dahilan ng pagkubkob ng 


Israel kay Arafat at ang “kabagalan” ng pag-atras 
ng Israel na umaantala sa muling pagbwelo ng 


negosasyon. 

Sa harap ng presyur ng US at Israel, matatag na 
iginiit ni Arafat ang kagyat na pag-atras ng Israel sa 
Palestine. Ayon kay Arafat, kinakailangang lumahok 
ang third party (pangatlong grupo) sa anumang 
negosasyon upang lutasin ang kasalukuyang usapin 
sa Palestine. 

Ang panibagong pananalakay ng Israel ay lalong 
nagdidiin sa pagiging makatarungan ng pakikibaka ng 
mga Palestino, nagpapatibay ng kanilang pagkakaisa 
at nagpapalakas ng determinasyon nilang lumaban. 
Inudyok din nito ang ibayong pagkakaisa ng mga 
bansang Arabo laban sa Israel at ang walang 
kasinlawak na pandaigdigang suporta at simpatya 
sa paglaban ng mga Palestino at ang pagkundena ng 
daigdig sa Israel. Naglikha rin ito ng malaking lamat 
sa sinisikap buuin ng US na pandaigdigang koalisyon 
para sa “digmang kontra-terorismo” nito. 


“Mga paglabag”, mula sa pahina 13 


Enero hanggang Pebrero, binantaan at tinakot ng 45th 
IB at mga ahente ng Military Intelligence Group ang 
mga lider at kasapi ng Santiago Farmers Association 
at iba pang tumututol sa proyekto. Dagdag dito, iligal 
na nanghalughog ng bahay ang mga tropa sa San Juan, 
Quezon, Isabela at nagbase sa kabahayan sa Sityo 
Namnama, Barangay Santos ng naturang bayan sa 
kabila ng pagtutol ng mga tagaroon. 


PAGLABAG SA MGA ALITUNTUNIN NG DIGMA AT 
INTERNASYUNAL NA MAKATAONG BATAS. Sinalbeyds 
noong Pebrero 12 ng mga tropa ng 45th IB ang 
dalawang nadakip na Pulang mandirigma na sina 
Frankie “Ka Arnold” Gelacio at Salvador “Ka Marvin” 

Arbezo. Ang dalawa ay kabilang sa lima-kataong tim 
ng BHB na nakubkob noong araw na iyon sa Dolores, 
Quirino, Isabela. 


Samantala, nilapastangan ang mga bangkay ng 
tatlong kasamahan nina Ka Arnold at Ka Marvin 
na namatay sa labanan. Binastos at ninakawan ng 
mga tropa ang bangkay ni Janet “Ka Angel” Taguba. 
Binalian ng balikat ang bangkay ni Danilo “Ka Jonard” 
Galan at tinadtad ng bala ang mukha ni Rafael “Ka 
Mar” de Leon. 


Pinaulanan din ng bala ng mga sundalo ang mga 
bahay nina Dominador Corpuz at Marcelo Villanueva 
na pinahihingahan ng mga Pulang mandirigma. Dulot 
nito, nawasak ang mga ari-arian sa bahay. 

Walang pakundangang terorismo 
ng Israel sa Palestine 


Mura MARCH 29, INILUNSAD NG ISRAEL ANG 
“Operation Defensive Shield”, isa sa pinakamalaki 
at pinakamatinding pananalakay sa Palestine upang 
sawatain ang panibagong intifada o armadong pag- 
aalsa ng mga Palestino laban sa pananakop ng Israel. 
Muling naglunsad ang mamamayang Palestino ng 
intifada matapos bumagsak ang negosasyong Israel- 
Palestine noong Setyembre 2000. Mula noon, mahigit 
1,500 Palestino at 400 Israeli na ang namatay. 

Buong kabangisang kinopya at sinakyan ng 
Israel ang “digmang kontra-terorismo” ng US sa 
paglulunsad ng panibagong pananalakay sa Palestine. 
Ikinakatwiran ng gubyernong Sharon ng Israel na 
ang panlulusob at pangwawasak nila sa Palestine ay 
paglaban sa “terorismo”. 

Sa katunayan, ang Israel ang siyang naghahasik 
ng walang pakundangang terorismo sa Palestine. 
Walang habas ang pagpatay, pag-aresto, pagpapahirap 
sa mamamayan at pamiminsala ng mga pwersang 
Israeli sa Palestine. 

Ang sumusunod ay ilan lamang sa matitingkad na 
kaso ng karahasan ng mga sundalong Israeli laban sa 
mamamayang Palestino: 


PANANALAKAY SA MGA REFUGEE CAMP: Nilusob, 
pinagpuputukan at pinagbobomba ng Israeli Defense 
Forces (IDF) pati ang mga refugee camp sa West 
Bank. Sa mga refugee camp ng Nablus at Jenin pa 
lamang, mahigit 200 Palestino na ang pinatay, 1,500 
ang nasugatan at 4,000 ang inaresto at ikinulong ng 
mga Israeli. 


PAGSOSONA SA WEST BANK AT IBA PANG TERITORYO 
NG PALESTINE: Mahigpit na kinokontrol at pinipigil 
ng IDF ang galaw ng lahat ng mga Palestino sa West 
Bank at iba pang teritoryo ng Palestine na okupado 
ng Israel. Malaganap ang pagtortyur at sapilitang 
pagkakaladkad sa mga sibilyan sa mga operasyong 
paghahalughog ng mga gusali at bahay at pang-aaresto 
sa iba pa. Ipinagbabawal kahit ang pagpunta ng 
mga sugatan at maysakit sa ospital o pagpunta ng 
mga doktor sa kanila. Ngayon na lamang bahagyang 
pinalalapit ang Red Cross, Red Crescent at iba pang 

pandaigdigang organisasyong makatao. Pinipigilan pa 
ang paglapit ng mga mamamahayag sa mga dinurog 
na refugee camp. 


MALAWAKANG PANGWAWASAK NG MGA PASILIDAD, 
IMPRASTRUKTURA AT KAPASIDAD SA PRODUKSYON NG 
PALESTINE: Pinagwawawasak ng mga pwersang Israeli 
ang lahat ng madaanan nila---mga suplay ng tubig, 
planta ng kuryente, sistema ng komunikasyon, gusali, 
bahay, ospital at iba pang mga imprastruktura. Bunga 
nito, nagdurusa ngayon ang mamamayang Palestino 
sa kawalan ng mga esensyal na pangangailangan. 
Sinalanta ng mga Israeli ang 75% ng kapasidad para 
sa kabuhayan ng Palestine. 


PAGKUBKOB SA HIMPILAN NG PALESTINIAN AUTHORITY: 
Kinubkob at winasak ng mga lumulusob na pwersa at 
pinutulan ng esensyal na mga serbisyo ang himpilan 
ng gubyerno ng Palestine sa Ramallah. Kinubkob 
doon si Yasser Arafat, lider ng Palestinian Authority, 
sa layuning pilayin ang kanyang pamumuno at alisan 
siya ng anumang papel sa paglulutas ng krisis sa 
Palestine. 


PAG-ATAKE SA BETHLEHEM: Ang isa sa mga simbahang 
itinuturing na pinakabanal ng mga Kristyano sa 
daigdig---ang Church ofthe Nativity sa Bethlehem---ay 
kinukubkob at pinapuputukan din ng IDF sa kabila ng 
mga pandaigdigang tuntunin sa digma na nagbabawal 
sa paglapastangan sa mga simbahan. Sinukol doon 
ng mga Israeli ang 200 pwersang panseguridad ng 
Palestine, kasama ang 50 mga pari, monghe at madre, 
mga lokal na upisyal at mga sibilyan. Pinapipili ng 
Israel ang mga mandirigmang Palestino na sumuko at 

magpadistiyero o kaya makulong at malitis sa Israel. 
Ang pinili nila'y patuloy na lumaban. 

Bingi ang Israel sa pandaigdigang pagkundena sa 
pananakop at pasistang paghahari nito sa Palestine. 


Umatras nga ito hanggang sa gilid ng ilang dinurog 
nilang bayan sa West Bank, pero kasabay nito ay 
inatake naman nila ang iba pa at sinalakay ang Gaza 
Strip, isa pang tipak ng Palestine. 


Kinukundena ng buong mundo ang panibagong pananalakay 


ng Israel sa Palestine 


BuMUBUHOS ANG MALAKAS NA SUPORTA SA PAKIKIBAKA 
ng mga Palestino mula sa iba't ibang bahagi ng 
daigdig at ang mariing pagkundena sa pananalakay at 
pagmamalupit ng Israel sa Palestine. 

Malawakan ang mga demonstrasyon at iba pang 
pagkilos ng mamamayang tumutuligsa kapwa sa 
Israel at US. Laganap, tuluy-tuloy at malakihan ang 
mga rali sa loob at labas ng Palestine, maging sa 
loob ng Israel. Aabot sa 80,000 ang naglunsad ng 
mga aksyong protesta sa Egypt at mahigit 100,000 
sa Rabat, Morocco. 

Aabot naman sa 100,000 ang nagrali nitong Abril 
21 sa Washington DC, USA para sa paglaya ng 
Palestine. Sa Europe, mahigit 18,000 ang nagrali sa 
Paris, bukod pa sa mga libu-libong mamamayang 
naglunsad ng demonstrasyon sa iba't iba pang syudad 
sa France. Nagrali ang 20,000 sa Rome, Italy, bukod 
pa sa libu-libong mamamayang nagrali sa iba pang 
bansa sa Middle East, Europe at Asia, Australia at 
Canada. 

Sa mismong Jenin, Ramallah at iba pang bahagi 
ng Palestine, militanteng tumindig ang libu-libong 
Palestino at Israeli at mga tagapagtaguyod ng 
kapayapaan mula sa iba't ibang bahagi ng mundo 
upang pisikal na harangin ang pag-abante ng mga 
tangke at tropang Israeli. Halos araw-araw na nagrarali 
ang mga Palestino upang igiit ang pagpapaalis ng mga 
mapanalakay na tropa ng Israel. 

Nakamit ngayon ang higit na mataas na antas 
ng pagkakaisa sa hanay ng mga bansang Arabo sa 
pagsuporta sa Palestine at mariing pagkundena sa 
Israel. Nagkaisa sila sa ginanap na Arab Summit 
noong Marso 28 na itaguyod ang pagbabalik ng 
usapang pangkapayapaan sa pagitan ng Palestine 
at Israel, pagtatayo ng independyenteng estado sa 
Palestine at ang pagbabalik ng 3.6 milyong refugee na 
Palestino na nakakalat sa iba't ibang bansa. Kaugnay 

nito, pinangunahan 
ng Jordan ang pag- 


papadala ng pagkain, 

gamot at iba pang 

suporta sa mga Pales- | for Peace and Justice: 

tino. S top 

Naglaan naman 

ang Iraq ng malaking | Israeli UN NASA 

suportang pinansyal | packs PALESPIN 
j| 
| 


sa mga pamilya ng 
mga Palestinian na 
namatay sa pakiki- 
baka sa Israel o sa kamay ng mga Israeli. Kasabay 
nito, binawasan na ng Iraq nang 50% ang produksyon 
nito ng langis at hinamon ang iba pang myembro ng 
Organization of Petroleum Exporting Countries na 
magkaisa sa ganitong hakbangin upang ipresyur ang 
US na kumilos laban sa Israel. Ang US at mga bansa 
sa Kanluran ay umaasa nang malaki sa suplay ng 
langis mula sa Middle East. 

Sunud-sunod ang mga resolusyong inilalabas ng 
mga pandaigdigang porum laban sa pananalakay ng 
Israel. Kaagad na mariing kinundena ng European 
Union (EU) ang pananakop ng Israel at nagbanta ng 
pang-ekonomyang embargo sa Israel. 

Naghapag ng iba't ibang petisyon sa UN at iba 
pang pandaigdigang organisasyon ang mga progresibo 
at demokratikong pwersa upang hingin ang kagyat na 
pag-atras ng mga pwersang Israeli sa Palestine, ang 
pagpapadala ng international peace-keeping force at 
mga makatao, materyal na tulong sa Palestine at ang 
paglulunsad ng isang fact-finding mission. 

Sa botong 20-0 noong Abril 10, nanawagan 
ang UN Security Council na itigil agad ang mga 
operasyong militar ng Israel sa West Bank at ipatupad 
ang dating mga resolusyon ng UN na kumikilala sa 
pagtatayo ng independyenteng estado sa Palestine. 

Balita 


Pusakal na alkalde 
sa Isabela, pinarusahan 


Pinarusahan nitong Abril 22 
ng isang tim ng mga Pulang 
mandirigma ang pusakal na 
meyor ng Jones, Isabela na si Jesus Sebastian Sr. 
Papasok siya sa kanyang upisina sa munisipyo ng 
Jones nang siya'y parusahan. Walang nagawa ang 
kanyang mga pulis na badigard dahil agad silang 
pinaputukan at nadisarmahan ng BHB. 

Ayon sa pahayag ni Ka Delio Baladon, 
tagapagsalita ng Benito Tesorio Front (BTF) ng BHB- 
Isabela, si Sebastian ay ginawaran ng parusa dahil sa 
kanyang masugid na pagtataguyod sa mga operasyong 
militar ng AFP (partikular ng 5th ID), paglabag sa 
mga karapatang-tao, korapsyon at pang-aagaw sa 
lupa ng mga magsasaka. Kabilang sa kanyang mga 
kaso ang pang-aagaw ng lupang taniman ng kape 
para sa Nestle, pagpayag sa field testing ng Bt corn 
sa Barangay Diarao, Jones, rekrutment ng CAFGU 
at pangungurakot sa kabang-bayan. Protektor din 
siya ng notoryus na Liberty Logging Corporation na 
pinarusahan na ng NPA noong Setyembre 2000 dahil 
sa mapanirang pagtotroso sa Jones. 


15 patay sa mga ambus 
sa Davao at Samar 


Labintatlong sundalo at dalawang pulis ang napatay 
at apat pa ang nasugatan sa apat na magkakahiwalay na 
ambus na inilunsad ng BHB sa Davao at Samar. 

Di kukulangin sa 10 sundalo ang napatay nang 
tambangan ng mga gerilya ng BHB ang sumasalakay 
na mga tropa ng 60th IB sa magubat at bulubunduking 
bahagi ng Boston, Davao Oriental nitong Abril 4. 

Dalawang pulis naman ang napatay at isa pa ang 
sugatan nang ambusin sila ng mga Pulang 
mandirigma noong ikalawang linggo ng 


kataong tim ng 52nd IB sa Barangay Madalunot, 
Pinabacdao nitong Abril 2. 

Bago ito, isang sundalo ang napatay at dalawa 
pa ang nasugatan nang ambusin ng BHB ang isang 
platun ng 72nd IB sa Talaingod, Davao del Norte 
nitong Abril 1. 


Mga aksyong pamamarusa, isinagawa 


Pinarusahan ng mga Pulang mandirigma sa 
Cebu ang Rough Rider Bus Company noong Marso 
31 dahil sa pagmamatigas nito sa pagbabayad 
ng rebolusyonaryong buwis. Ang pamamarusa ay 
isinagawa sa pamamagitan ng magkahiwalay na 
pagsunog sa dalawang pampasaherong bus ng Rough 
Rider sa Sityo Kampatok, Barangay Dalid, Tuburan at 
sa Barangay Kinawahan, San Remigio. Pinarusahan 
din ang Rough Rider dahil sa di nito pagtulong sa 
nakaraan sa mga biktima ng aksidenteng kinasangkutan 
ng kumpanya. 

Samantala, patuloy ang pagsasakatuparan ng 
BHB ng rebolusyonaryong katarungan laban sa 
mga may mabibigat na kasalanan sa mamamayan at 
rebolusyonaryong kilusan. 

Pinarusahan noong Abril 3 si SPO4 Brandon 
Garcia, deputy police chief ng Majayjay, Laguna 
limang araw makaraang parusahan din si SPO2 
Ernesto Garcia, isa ring pulis sa naturang bayan. 
Noong Marso 31, si PO3 Ernesto Barrete, kagawad 
ng PNP provincial office ay ginawaran ng parusa sa 
Compostela Valley. Pinarusahan naman noong Marso 
30 si Nicodemus Magallano, dating elemento ng 
CAFGU, sa Barangay Trinidad, Guihulngan, Negros 
Oriental. Bago ito, ginawaran ng parusa noong Marso 
29 si Emmanuel Quizon, isang notoryus na elemento 
ng Civilian Armed Auxiliary Company sa ilalim ng 
42nd IB, sa Pasacao, Quezon. 


Pagpaslang sa upisyal ng Karapatan, 


kinundena 


Abril sa Kiblawan, Davao del Sur. 
Samantala, sa Western Samar, dalawang 


sundalo ang napatay at isang elemento ng 


Kinundena ng Alliance for the Advancement 


CAFGU ang nasugatan nang tambangan 


of People's Rights (Karapatan) at ng Reporters 


ng mga Pulang mandirigma ang isang pito- 

Without Borders, isang pandaigdigang 

Pasada sa balita 


organisasyon na nagtataguyod ng karapatan sa 
pamamahayag, ang pagpatay ng mga tropa ng 12th 
Special Forces kay Benjaline Hernandez, 22, at sa tatlo 
pa niyang kasamahan. Si Hernandez ay pangalawang 
pangkalahatang kalihim ng Karapatan sa Timog 
Mindanao at dating manunulat para sa Ateneo de 
Davao University. Siya at ang mga kasamahan niyang 
sina Crisanto Amora, Vivian Andrade at Labaon 
Sinunday ay mga sibilyang pinatay ng mga sundalo sa 
Sityo Bukatol, Barangay Kinawayan, Arakan, North 
Cotabato nitong Abril 5. Hinuli muna ng mga sundalo 
ang apat bago malapitang binaril. 


DHUD, tinutulan 
ng mga empleyado ng NHA 


Mahigit 3,000 empleyado ng 
National Housing Authority mula sa Metro Manila, 
Bacolod, Cebu, Cagayan de Oro, Baguio, Davao at 
Tacloban ang nagprotesta noong Marso 21 laban 
sa pagbubuo ng “super-agency” na Department of 
Housing and Urban Development (DHUD). Anang 
mga manggagawa, hindi nito malulutas ang suliranin 
ng may 25.2 milyong Pilipinong walang tirahan. 
Bagkus, magiging palabigasan na naman ito ng mga 
mangungurakot sa gubyerno. 


Pagpapasara sa Bombo Radyo sa Isabela, 
kinundena 


Kinundena ng mga progresibong pwersa, taong 
simbahan at iba pang sektor ang pwersahang 
pagpapasara ni Mayor Ceasar Dy ng Cauayan, Isabela 
sa Bombo Radyo-Cauayan. Ang Bombo Radyo ay 
kilala sa paglalantad ng mga anomalya at karahasang 
kinasasangkutan ng pamilya Dy. Ginamit ni Dy ang 
mga armadong kalalakihan upang pasukin at putulin 
ang mga kuneksyon ng Bombo Radyo Cauayan noong 
Pebrero 12. Inakusahan ni Dy na walang lisensyang 
mag-opereyt ang Bombo Radyo sa kabila ng 33 taon 
na nitong pamamahayag sa himpapawid. 

4J Kudeta sa Venezuela, bigo 


Nabigo ang kudeta sa Venezuela na pansaman- 
talang nagpatalsik sa presidente nitong si Hugo 
Chavez nitong Abril 12 pagkatapos ng tatlong araw 
na welgang suportado ng malaking negosyo na nauwi 
sa madudugong rayot. Nagtayo ang mga putsista 
ng civilian-military junta bilang pansamantalang 
gubyerno. Nakabalik sa pwesto si Chavez matapos 
ang mga demonstrasyong sumiklab kontra sa kudeta 
noong Abril 13. 

Ang bigong kudeta ay iniudyok ng US upang 
patalsikin si Chavez matapos siya tumangging ibenta 
sa Chevron, isang dambuhalang kumpanyang US, 
ang PVDSA, pinakamalaking kumpanya ng langis 
sa Venezuela na hawak ng gubyerno. Labag din sa 
kagustuhan ng US, patuloy na nakikipag-ugnayan si 
Chavez kay Fidel Castro at nagsusuplay ng murang 
langis sa Cuba. Nakikipag-ugnayan din si Chavez kay 
Moammar Qaddafi ng Libya, Saddam Hussein ng Iraq 
at sa FARC, ang rebolusyonaryong grupo sa Colombia. 
Ang Venezuela ang ikatlong pinakamalaking suplayer 
ng langis sa US. 


Malawakang welga inilunsad sa Italy 


Umabot sa 13 milyong manggagawa o mahigit 
kalahati ng pwersa sa paggawa ng Italy ang naglunsad 
ng malawakang welga nitong Abril 16. Tinuligsa ng 
mga manggagawa ang balak ng gubyernong Berlusconi 
na baguhin ang batas sa paggawa upang gawing mas 
madali ang pagsisisante sa mga manggagawa. 

Ang walong oras na welga na inorganisa ng tatlong 
pinakamalalaking unyon sa Italy ay sumaklaw sa 
75-90% ng mga pabrika at kalakhan ng mga tindahan, 
paliparan, transportasyon, eskwelahan, midya at iba 
pa. Dalawang milyong mamamayan din ang naglunsad 
ng mga martsa at rali sa iba't ibang lugar sa Italy. 
Bago ito, dalawang milyong manggagawa ang nagrali 
sa Rome noong Marso 23. 

